CELEX: 62011CA0184
Language: da
Date: 2014-05-13 00:00:00
Title: Sag C-184/11: Domstolens dom (Store Afdeling) af 13. maj 2014 — Europa-Kommissionen mod Kongeriget Spanien (Traktatbrud — dom fra Domstolen, som fastslår et traktatbrud — manglende opfyldelse — artikel 260 TEUF — statsstøtte — tilbagesøgning — støtteordning, der er ulovlig og uforenelig med det indre marked — individuel støtte, der ydes i henhold til denne ordning — økonomisk sanktion)

7.7.2014   
            
            
               DA
            
            
               Den Europæiske Unions Tidende
            
            
               C 212/2
            
         Domstolens dom (Store Afdeling) af 13. maj 2014 — Europa-Kommissionen mod Kongeriget Spanien
   (Sag C-184/11) (1)
   
   ((Traktatbrud - dom fra Domstolen, som fastslår et traktatbrud - manglende opfyldelse - artikel 260 TEUF - statsstøtte - tilbagesøgning - støtteordning, der er ulovlig og uforenelig med det indre marked - individuel støtte, der ydes i henhold til denne ordning - økonomisk sanktion))
   2014/C 212/02
   Processprog: spansk
   
      Parter
   
   
      Sagsøger: Europa-Kommissionen (ved C. Urraca Caviedes og B. Stromsky, som befuldmægtigede)
   
      Sagsøgt: Kongeriget Spanien (ved N. Díaz Abad, som befuldmægtiget)
   
      Sagens genstand
   
   Traktatbrud — artikel 260 TEUF — manglende opfyldelse af Domstolens dom af 14. december 2006 i de forenede sager C-485/03 — C-490/03, Kommissionen mod Spanien (Sml. I, s. 11887) — påstand om fastsættelse af en tvangsbøde
   
      Konklusion
   
   
               1)
            
            
               Kongeriget Spanien har tilsidesat de forpligtelser, der påhviler det i henhold til artikel 260, stk. 1, TEUF, idet det ikke — ved udløbet af den frist, der er fastsat i den begrundede udtalelse, som Europa-Kommissionen fremsendte den 26. juni 2008 — har truffet alle de foranstaltninger, der er nødvendige for at opfylde dom Kommissionen mod Spanien (C-485/03 — C-490/03, EU:C:2006:777).
            
         
               2)
            
            
               Kongeriget Spanien betaler Europa-Kommissionen et fast beløb på 30 mio. EUR, der skal indbetales på kontoen »Den Europæiske Unions egne indtægter«.
            
         
               3)
            
            
               Kongeriget Spanien betaler sagens omkostninger.
            
         
      (1)  EUT C 186 af 25.6.2011